C. J. Wilson

Christopher John ”C. J.” Wilson (s. 18. marraskuuta 1980 Newport Beach) on yhdysvaltalainen baseballpelaaja, joka pelaa syöttäjänä Los Angeles Angelsissa. Aikaisemmin hän syötti Texas Rangersissa vuodet 2005–2011.

Texas Rangers
Wilson pelasi nuorena Santa Ana Junior Collegen baseballjoukkueessa, ja hänet valittiin vuoden 2000 parhaaksi pelaajaksi. Texas Rangersin kykyjenmetsästäjä Tim Fortugno kiinnitti huomiota Wilsoniin, ja kutsui tämän pelaamaan Pulaski Rangersiin, joka pelasi alimpaan aloittelijaliigaan kuuluvassa Appalachian Leaguessa. Wilson kuitenkin nousi jo viiden viikon kuluttua ylemmällä tasolla pelaavaan Savannah Sand Gnatsiin.

Vuonna 2002 Wilson nousi jälleen ylemmässä High-A -tasolla pelanneeseen Charlotte Rangersiin, ja edelleen AA-tasolla pelanneeseen Tulsa Drillersiin. Seuraavana vuonna Wilson pelasi AA-tason Frisco RoughRidersissa, mutta joutui keskeyttämään kauden leikkauksen takia. Wilsonin kuntoutuminen esti myös vuoden 2004 peleihin osallistumisen.

Wilson palasi kentälle vuoden 2005 kaudelle 18 kuukauden tauon jälkeen. Kauden aikana nostettiin ensimmäistä kertaa Major Leagueen Texas Rangersin riveihin. Loppukauden aikana Wilson pelasi yhteensä 24 peliä yhdellä voitolla, seitsemällä tappiolla ja 6,94 ERA:lla.

Lähteet

Aiheesta muualla
C. J. Wilsonin viralliset sivut

Yhdysvaltalaiset baseballpelaajat
Vuonna 1980 syntyneet
Elävät henkilöt